TFD ออกหุ้นกู้ 440 ลบ. ขายรายใหญ่ 9-14 ก.พ.นี้
TFD ออกหุ้นกู้ 440 ลบ. อายุ 2 ปี ชูดอกเบี้ย 6.50% ขายรายใหญ่ 9-14 ก.พ.นี้ ระดมทุนเพิ่มนำไปชำระคืนหุ้นกู้ที่จะครบกำหนด
17 ม.ค. 2561

บริษัท ไทยพัฒนาโรงงานอุตสาหกรรม จำกัด (มหาชน) หรือ TFD ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้บริษัทครั้งที่ 1/2561 มูลค่าไม่เกิน 440 ล้านบาท อายุ 2 ปี ครบกำหนดไถ่ถอนปี พ.ศ.2563 อัตราดอกเบี้ยคงที่ร้อยละ 6.50 ต่อปี จ่ายดอกเบี้ยทุก 3 เดือนตลอดอายุหุ้นกู้
ทั้งนี้ เสนอขายให้ผู้ลงทุนสถาบัน และ/หรือผู้ลงทุนรายใหญ่ ช่วงวันที่ 9 , 12-14 ก.พ.61 ผ่านบล.เอเซีย พลัส และ บล.เคที ซีมิโก้ ซึ่งเป็นผู้จัดการการจัดจำหน่ายหุ้นกู้
โดยบริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้ไปใช้เพื่อใช้ชำระคืนหุ้นกู้รุ่น TFD 182A ที่จะครบกำหนดไถ่ถอนวันที่ 23 ก.พ.61 จำนวน 769 ล้านบาท